《游仙诗十四章不必拟郭宏农也 其五》
清代·姚燮

星榆凄以凋，月桂枯不芳。惟有海田桑，千顷秋烟黄。

安期多子孙，业蚕未愁荒。瓮茧五色丝，织绢成文章。

缫藉贡天帝，山龙缋为裳。御之和如春，照之灼有光。

四极元云开，严冬无冰霜。仪容冠玉婴，阳德被万方。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。